EkBass/fiwiki-20250220-pages-articles huggingface dataset:
Ristikankaan kappeli

pienoiskuva|oikea|Ristikankaan kappeli pienoiskuva|oikea|alt=Kappelin sisäänkäynti|Kappelin sisäänkäynti Ristikankaan kappeli on Lappeenrannan seurakuntayhtymän siunauskappeli Ristikankaan hautausmaalla Kesämäen kaupunginosassa Lappeenrannassa. Hautausmaa valmistui kesällä 1932 ja kappeli vuonna 1957. Ristikankaan kappelin on suunnitellut arkkitehti Erik Bryggman. Bryggman sai suunnitelmat valmiiksi, mutta sairastui ja kuoli joulun 1955 alla. Bryggmanin toimistossa työskennellyt turkulaisarkkitehti Olli Kestilä jatkoi suunnittelutyön loppuun. Harjakattoinen siunauskappeli sijaitsee mäntyrinteessä. Ympäröivä luonto on läsnä sisätiloissa samalla tavoin kuin Bryggmanin muissa kappeleissa. Ristikankaan kappelia käytetään myös hartaustilaisuuksiin ja jumalanpalveluksiin. Kappelin sisäänkäyntijulkisivun etuseinään on sijoitettu kuvanveistäjä Wäinö Aaltosen reliefi Seppelöidyt äidit, teos paljastettiin 1960. == Lähteet == == Aiheesta muualla == Luokka:Lappeenrannan kirkkorakennukset Luokka:Erik Bryggmanin suunnittelemat rakennukset Luokka:Suomen kivikirkot
Marie Thérèse Rodet Geoffrin

thumb|Öljymaalaus Madame Geoffrinistä vuodelta 1738. Marie Thérèse Rodet Geoffrin (26. kesäkuuta 1699 Pariisi, Ranska – 6. lokakuuta 1777, Pariisi, Ranska) alias Madame Geoffrin oli varakas ranskalainen salonginpitäjä ja mesenaatti, jota pidetään yhtenä valistusajan tärkeimmistä naispuolisista vaikuttajista.Find a Grave: Marie Thérèse Rodet Geoffrin Madame Geoffrin ja hänen miehensä François Geoffrinin asunto Pariisissa, Rue Saint-Honorén varrella toimi yksityisenä salonkina hänen järjestämilleen, Pariisin suosituimmille keskustelutilaisuuksille. Vallitsevan etiketin mukaan tilaisuuden emäntä () valikoi tilaisuuden vieraat, järjesti ohjelman ja tarjoilun sekä johti keskusteluja. Hänen kutsuvieraslistoiltaan löytyivät monet ajan suurimmat kirjailijat ja runoilijat, filosofit, taidemaalarit ja kuvanveistäjät, kriitikot kuin matemaatikotkin. Lopulta hänen järjestämänsä tilaisuudet muodostuivat niin suosituiksi, että kutsuja alkoi sadella Euroopan hoveista; muun muassa vuonna 1765 Madame Geoffrin vieraili Puolan kuningas Stanislaus II:n luona.Tieteen kuvalehti Historia 8/2014, s.40-43 ==Lähteet== Luokka:Vuonna 1699 syntyneet Luokka:Vuonna 1777 kuolleet Luokka:Mesenaatit Luokka:Ranskalaiset henkilöt
Luulajansaamelaiset

Luulajanjansaamelaiset ovat saamelaisten etninen ryhmä, joka elää pääasiassa Pohjois-Ruotsissa Luulajanjoen alueella pohjoissaamelaisten ja piitimensaamelaisten välissä. Vuonna 1995 luulajansaamelaisia oli noin 6000 henkeä Ruotsin Jokimukassa ja Jällivaaran eteläosissa sekä Norjan lähialueilla, erityisesti Tysfjordissa. Luulajansaamen kieltä puhuu noin 1000–2000 henkeä. == Lähteet == == Kirjallisuutta == * * * * Krauss, M. E. 1997. The indigenous languages of the North: A report on their present state. In H. Shoji and J. Janhunen (eds.), Northern minority languages: Problems of survival, pp. 1–34. Osaka and Fairbanks: National Museum of Ethnology and Alaska Native Language Center, University of Alaska Fairbanks. Luokka:Saamelaiset
Amateur World Series 1976

Amateur World Series 1976 oli kaiken kaikkiaan 24. Baseballin maailmanmestaruusturnaus ja ensimmäinen, jonka järjesti uusi kattojärjestö, loppuvuodesta 1975 perustettu International Baseball Association (AINBA esp. Asociacion Internacional de Beisbol Amateur - vuodesta 2000 alkaen International Baseball Federation, IBAF). Järjestö syntyi kahden kilpailevan järjestön - Federación Internacional de Béisbol Amateur (FIBA) ja Federación Mundial de Béisbol Amateur (FEMBA) - yhdistäessä voimansa. Turnaus pelattiin Kolumbiassa joulukuussa 1976. Kuuba ja Puerto Rico päätyivät tasatilanteeseen sarjan kärjessä, ja näiden oli tarkoitus kohdata paras kolmesta pelattavassa loppuottelusarjassa mestaruuden ratkaisemiseksi. Puertoricolaiset eivät kuitenkaan olleet varautuneet lisäpäiviin kisapaikalla, vaan näiden oli luovutettava mestaruus Kuuballe. joukkue Ot. V H AVG 1\. 10 8 2 .800 7-1 4-0 - 6-2 - 13-2 7-5 7-3 15-1 27-1 2\. 10 8 2 .800 - 4-3 5-3 - 16-13 3-1 7-0 4-2 3-2 18-3 3\. 10 7 3 .700 - - 7-0 4-2 14-3 - 9-4 4-0 10-6 11-3 4\. 10 6 4 .600 5-0 - - - 10-3 6-3 - 17-6 10-1 10-2 5\. 10 5 5 .500 - 2-0 - 8-7 - - - 7-0 4-3 10-3 5\. 10 5 5 .500 13-12 - - - 6-3 13-4 8-4 - - 7-3 5\. 10 5 5 .500 - - 6-4 - 4-0 - 6-5 - 9-0 5-1 5\. 10 5 5 .500 - - - 8-7 10-9 - - 12-5 6-5 8-7 9\. 10 3 7 .300 - - - - - 6-5 3-2 - 6-4 - 10\. 10 2 8 .200 - - - - - 7-6 - - - 9-4 11\. 10 1 9 .100 - - - - - - - - 8-5 - == Lähteet == * projectcobb Luokka:Vuoden 1976 baseball Luokka:Kolumbian urheilu 1976
Sidoste

Sidoste Oy on suomalainen perheyhtiö ja yksi Pohjoismaiden suurimmista sukkien valmistajista.Historiaa , Sidoste Oy. Viitattu 1.6.2014. Yrityksen perustivat vuonna 1945 Saima ja Lauri Mölsä, joka oli sodissa haavoittunut neljästi ja etsi rauhan tultua itselleen elinkeinoa. Tampereen Veisussa sijaitseva, moneen kertaan laajennettu Sidosteen tehdas työllistää noin 70 henkilöä ja tuottaa noin kolme miljoonaa sukkaparia vuodessa.Sukkamarkkinoiden suunnannäyttäjänä lähes 70 vuotta, Sinivalkoinen jalanjälki -kampanjasivusto, Suomalaisen työn liitto. Viitattu 1.6.2014. Suurimmillaan 1980-luvulla työntekijöitä oli pari sataa ja viennin osuus liikevaihdosta oli lähes puolet. Nykyisin Sidoste myy tuotteitaan lähinnä Suomeen.Timo Sormunen: Sidoste Oy suuntasi takaisin kotimarkkinoille, Taloussanomat 2.10.1998. Viitattu 1.6.2014. Miesten, naisten ja lasten perussukkien lisäksi yritys valmistaa urheilusukkia sekä erikoissukkia muun muassa staattisen sähkön estämiseksi ja tekokuituallergiasta kärsiville.Erikoissukat , Sidoste Oy. Viitattu 1.6.2014. Yrityksen toimitusjohtajaksi nousi vuonna 2018 Janne Tamminen. Hän korvasi vuodesta 1977 johtajana olleen perustajien pojan, tekstiili-insinööri ja yrittäjäneuvos Eero Mölsän.Vastuuhenkilöt, Sidoste Oy, Fonecta Finder. Viitattu 1.6.2014. Yrityksen tavaramerkkinä ja mainoshahmoina on vuosikymmeniä käytetty kahta terrieriä, jotka taistelevat yhdestä sukasta, tunnuslauseena ”Sidoste-sukka kestää”. Tunnuksen suunnittelivat Lauri Mölsä ja Tapio Alikylä 1950-luvun puolivälissä.Marjo Rämö: Missä on komein liikemerkki? Tamperelainen 9.11.2012. Viitattu 1.6.2014. Vuodesta 1963 terrierit ovat murisseet myös yrityksen televisiomainoksissa. ==Lähteet== ==Aiheesta muualla== *Yrityksen verkkosivusto * (maksullinen) Luokka:Suomalaiset vaatetusalan yritykset Luokka:Suomalaiset perheyritykset Luokka:Vaatemerkit Luokka:Sukat
Garage (lonkero)

Garage on Sinebrychoffin valmistama lonkero. Tuoteperheen ensimmäinen tuote, kirpeän sitruunan makuinen Hard Lemonade, ilmestyi markkinoille keväällä 2012 ja se on saanut alkunsa Yhdysvalloista. Toinen tuote, jääteetyyppinen Hard Ice Tea, lanseerattiin keväällä 2014. Vuonna 2016 tuli myyntiin kaksi uutta tuotetta: viinirypäleen ja inkiväärin makuinen Hard Punch ja greipin makuinen Hard Grapefruit. Juomat olivat käymisteitse valmistettuja ja niiden alkoholipitoisuus oli 4,6 prosenttia, tosin juomat on nyttemmin lopetettu. Garagea on myyty Suomen lisäksi ainakin Tanskassa, Virossa, Latviassa, Unkarissa, Yhdysvalloissa ja Kanadassa. Vuonna 2020 lanseerattiin Garage Vodka Lemonade, joka aiemmista Garagen tuotteista poiketen on vodkapohjainen ja sisältää siis tislattua alkoholia. Sinebrychoff painottaa kehittäneensä tuotteen vastaamaan paremmin ihmisten uusia mieltymyksiä ja sopivan lonkeroiden aiemmille ystäville. Tuotteen alkoholipitoisuus on 4,1 tilavuusprosenttia, ja kyseessä on varsin samankaltainen juoma kuin Smirnoff Ice. Myöhemmin juomasta on lanseerattu myös appelsiinin ja passionhedelmän makuiset versiot. ==Lähteet== Luokka:Suomalaiset alkoholijuomamerkit Luokka:Sinebrychoff
Jean-Luc Lagarce

Jean-Luc Lagarce (14. helmikuuta 1957 Héricourt, Haute-Saône – 30. syyskuuta 1995 Pariisi) oli ranskalainen näytelmäkirjailija, näyttelijä ja ohjaaja. Hän on tällä hetkellä Ranskan esitetyin näytelmäkirjailija. Hänen näytelmiään on käännetty useille kielille. Suomeksi on ilmestynyt vain Reita Lounatvuoren käännös Ihan vain maailmanloppu alkuperäisteoksesta Juste la fin du monde. Tämä näytelmä on eräs Lagarcen esitetyimmistä teksteistä yhdessä näytelmän Le pays lointain (kaukainen maa) kanssa. Le pays lointain on laajennettu versio samasta aiheesta kuin Juste la fin du monde. Siinä mies saapuu lapsuudenkotiinsa pitkän ajan jälkeen kertomaan, että on vakavasti sairas ja tulee kuolemaan pian eikä kuitenkaan saa tätä sanottua. Lagarcen kirjoitustapa on omintakeinen, runollinen ja samaan aikaan humoristinen. Hänen henkilönsä yrittävät ikään kuin tarkentaa koko ajan sanottavaansa ja eksyvät samalla syvemmälle ja syvemmälle sanottavansa suohon. Jean Luc Lagarce syntyi tavalliseen työläisperheeseen 14. helmikuuta 1957 Hericourtissa. Hän opiskeli filosofiaa Besançonissa ja perusti oman teatteriryhmänsä samaan kaupunkiin. Hän ohjasi aluksi muiden kirjailijoiden teoksia ja siirtyi sitten omiin teksteihinsä. Hänen näytelmänsä eivät saavuttaneet menestystä hänen elinaikanaan, ja ne tavallaan löydettiin uudelleen hänen kuolemansa jälkeen paljolti hänen työtoverinsa Francois Berreurin ansiosta, joka on julkaissut koko Lagarcen tuotannon Les solitaires intempestifs -kustantamossa, jonka hän perusti yhdessä Lagarcen kanssa vuonna 1992. Jean Luc Lagarce kuoli Pariisissa aidsiin vuonna 1995.www.lagarce.net ==Tuotanto== ===Näytelmät=== *Tome I (ISBN 978-2846812955) **Erreur de construction, 1977 **Carthage, encore, 1978 **La Place de l'autre , 1979 **Voyage de Madame Knipper vers la Prusse Orientale, 1980 **Ici ou ailleurs, 1981 **Les Serviteurs, 1981 **Noce, 1982 *Tome II (ISBN 2-912 464-78-1) **Vagues souvenirs de l'année de la peste, 1982 **Hollywood, 1983 **Histoire d'amour (repérages), 1983 **Retour à la citadelle, 1984 **Les Orphelins, 1984 **De Saxe, romaani, 1985 **La Photographie, 1986 *Tome III (ISBN 2-912 464-49-8) **Derniers remords avant l'oubli, 1987 **Music-hall, 1988 **Les Prétendants, 1989 **Juste la fin du monde, 1990 **Histoire d'amour (derniers chapitres), 1990 *Tome IV (ISBN 978-2-84681-030-2) **Les règles du savoir-vivre dans la société moderne, 1993 **Nous, les héros, 1993 **Nous, les héros (version sans le père),1993 **J'étais dans ma maison et j'attendais que la pluie vienne, 1994 **Le Pays lointain, 1995 ===Julkaisemattomat=== *La bonne de chez Ducatel, 1977 *Les Solitaires intempestifs, 1987 ===Elokuva ja ooppera=== *Quichotte, 1989, oopperalibretto *Retour à l'automne, käsikirjoitus Gérard Bouyssen kanssa ===Proosa=== *Le Bain, 1993, récit *L'Apprentissage, 1993, récit *Du luxe et de l'impuissance, 1994, recueil de onze articles et éditoriaux *Journal, Les Solitaires Intempestifs - 1977 - 1990 tome 1 et 1990 - 1995 tome 2 ===Essee=== *Théâtre et Pouvoir en Occident ===Romaani=== *Le Voyage à la Haye, 1994 ==Lähteet== Luokka:Ranskalaiset näytelmäkirjailijat Luokka:Vuonna 1957 syntyneet Luokka:Vuonna 1995 kuolleet
Korismaattimutaasi

Korismaattimutaasi on entsyymi, joka katalysoi korismiinihapon isomeroitumista prefeenihapoksi. Entsyymiä esiintyy kasveissa ja bakteereissa, mutta ei eläimissä. Korismaatimutaasilla on tärkeä rooli aromaattisten aminohappojen biosynteesissä. Entsyymin EC-numero on 5.4.99.5 ja CAS-numero 9068-30-8.. == Rakenne ja toimintamekanismi == Korismaattimutaasi on kasveissa ja bakteereissa rakenteeltaan homodimeeri tai -trimeeri eli koostuu kahdesta tai kolmesta keskenään samanlaisesta alayksiköstä. Alayksiköt koostuvat kolmesta α-kierteestä, jotka ovat kiinnittyneet toisiinsa lyhyillä silmukoilla. Jokaisessa alayksikössä on katalyyttisesti aktiivinen keskus ja katalyyttisesti aktiivisia aminohappoja ovat arginiini, asparagiini, kaksi asparagiinihappoa ja tyrosiini. Lisäksi substraatin sitoutumista ja siirtymätilan stabilointia varten korismaattimutaasin aktiivisessa keskuksessa on myös valiini- ja isoleusiiniaminohappoja. Alayksiköt järjestäytyvät siten, että kaikkien alayksiköiden aktiiviset keskukset ovat lähekkäin. Korismaattimutaasin katalysoima reaktio on perisyklinen ja tarkemmin sigmatrooppinen Claisen-toisiintuminen. Reaktiossa korismiinihapon 5-asemassa olevan hiilen ja happiatomin välinen sidos katkeaa samalla, kun kaksoissidos hiilten C1 ja c6-väliltä siirtyy hiilten C6 ja C5 välille. 1-asemassa oleva hiili muodostuu uuden sidoksen korismiinihapon metyleeniryhmän kanssa. Mekanismi on pystytty varmentamaan syntetisoimalla reaktion siirtymätila- analogi, joka toimi korismiinihapon inhibiittorina. Eräiden bakteerien kuten Escherichia coli -bakteerien korismaattimutaasit kykenevät katalysoimaan myös prefeenihapon hapetusta 4-hydroksifenyylipalorypälehapoksi. Osalla bakteereista kuten Bacillus subtilis -bakteereilla tätä varten tarvitaan toinen entsyymi prefenaattidehydrogenaasi. Korismaattimutaasin toimintaa inhiboivat entsyymin tuote prefeenihappo sekä aromaattiset aminohapot fenyylialaniini, tryptofaani ja tyrosiini sekä eräät metallit kuten kupari ja koboltti. == Lähteet == Luokka:Isomeraasit
Fantomas uhkaa maailmaa

Fantomas uhkaa maailmaa eli Fantomas ja Scotland Yard (Fantômas contre Scotland Yard) on André Hunebellen ohjaama ranskalais-italialainen elokuva vuodelta 1967 ja kolmiosaisen Fantomas-elokuvasarjan viimeinen osa. Kaksi aiempaa ovat Fantômas – sadan naamion mies ja Fantomas nauraa kuolemalle. Elokuvat perustuvat Marcel Allainin ja Pierre Souvestren vuonna 1911 alkaneeseen jatkokertomukseen Fantômasista. Lordi Edward Mac Rashleyn skotlantilaista linnaa esittää Roquetailladen linna, joka sijaitsee Girondessa. Linnan sisätilat rakennettiin Boulogne-Billancourt'n studiolle. == Juoni == Fantômas määrää rikkaille veron ja uhkaa surmata ne, jotka eivät sitä maksa. Lordi McRashley kutsuu toimittaja Fandorin ja komisario Juven Skotlantiin. Lord McRashley, joka on yksi Fantômasin mahdollisista uhreista, tekee linnastaan päämajan, josta tulee Fantômasille ansa. == Arviot == Elokuvaa on mainittu eräässä arviossa sarjan värikkäitä edeltäjiään vaisummaksi. Sen studiokuvauksessa ei ole samaa vetovoimaa, ja tehosteet ovat vaatimattomia.: Viikon tv-elokuvia, Tv-maailma, 12/2014 sivu == Näyttelijät == == Fantomas-trilogia == Nimi Ensi-ilta Fantomas – sadan naamion mies 1964 Fantomas nauraa kuolemalle 1965 Fantomas uhkaa maailmaa 1967 == Lähteet == == Aiheesta muualla == * * Roquetailladen linnan sivusto Luokka:Ranskalaiset komediaelokuvat Luokka:Vuoden 1967 ranskalaiset elokuvat
Trinet

Trinet Oy oli suomalainen vaatevalmistaja, joka toimi vuodesta 1964 Turun Itäharjulla ja 1970-luvun alusta vuoteen 1983 Littoisten vanhassa verkatehtaassa Liedossa. 1970-luvun loppupuolella tuotantoa oli jonkin aikaa myös Paraisilla ja Kiuruvedellä. Trinetin perustajaosakkaita olivat kuopiolaisen Turon turkulainen tytäryhtiö Teiniasu sekä Hyvonilla aiemmin työskennelleet Matti Tarkiainen, Harri Fagerström ja Juhani Valkonen. Ensimmäiset vuodet yritys haki suuntaansa, kunnes 1968 se palkkasi ruotsalaisen Hans Metzénin suunnittelemaan hameita ja puseroita. Niitä myytiin hyvin ympäri Eurooppaa, mutta toisaalta Metzén heikensi Trinetin taloutta muun muassa ostamalla paljon kankaita varastoon. Trinet vei tuotannostaan jopa 60 prosenttia Keski-Euroopan maihin. Huippuvuosinaan sillä oli Pohjoismaissa ja Saksassa kymmenisen omaa myymälää. Yrityksen suunnittelijanimiä olivat Metzénin lisäksi Arto Elovirta, Sirpa Tenho ja Kirsti Raekallio. Suunnittelijat arvostivat yrityksen suhteellisen vapaata työkulttuuria, ja Trinet oli harvoja suomalaisia vaateyrityksiä jotka tuolloin toivat suunnittelijoiden nimet näkyvästi esiin markkinoinnissaan. Trinetin tuotteisiin kuului 1980-luvun alussa nuorten vaatemerkki Topper, jonka tuotteet valmistettiin kustannussyistä Suomen ulkopuolella. Vuonna 1983 Turo osti Trinetin koko osakekannan ja siirsi toiminnot Kuopioon. ==Lähteet== ==Aiheesta muualla== *Trinetin mekko Turun museokeskuksen sivustolla Luokka:Entiset suomalaiset vaatetusalan yritykset Luokka:Entiset suomalaiset teollisuusyritykset Luokka:Littoinen
Anneli Kukkonen

Anneli Kukkonen (s. 24. maaliskuuta 1946 Kontiolahti) on suomalainen muotitaiteilija, joka on suunnitellut vaatteita muun muassa Suomen Trikoolle, Reimalle ja Kestilälle.Suomen Trikoo, Tekstiilejä Tampereelta. Viitattu 31.5.2014. Anneli Kukkonen valmistui Taideteollisesta korkeakoulusta 1970. Opintojen ohella hän toimi harjoittelijana kuopiolaisessa Essilä Oy:ssä, Kulosauma Oy:ssä ja Piretassa. Valmistuttuaan hän työskenteli Kankaanpään Reimassa ja Porin Savokarla Oy:ssä. Vuosina 1974–1977 Kukkonen työskenteli Paitavalmiste Oy:ssä, Suomen Trikoossa vuoteen 1982 ja sitten Kestilässä. Anneli Kukkonen on toiminut Lahden muotoiluinstituutin opettajana 1990-luvun alusta lähtien.Vaatesuunnittelun moniosaaja, Verkkomaisteri-blogi 15.1.2013. Ina Ruokolaisen tekemä haastattelu on julkaistu alun perin teoksessa Muotoilijakuvia, Lahden kaupunki 2012. Viitattu 31.5.2014. Kukkonen sai Taideteollisuuden valtionpalkinnon vuonna 1981 ensimmäisenä vaatesuunnittelijana. ==Lähteet== Luokka:Suomalaiset muotisuunnittelijat Luokka:Vuonna 1946 syntyneet Luokka:Elävät henkilöt
Strigă!

Strigă! (suomeksi: Huuda!) on romanialaisräppäri Puyan kappale, jolla esiintyy myös romanialaisartisti Inna. Sen julkaisi Global Records digitaalisesti ladattavana singlenä 6. toukokuuta 2014.Kappaleen on tuottanut David Deejay ja se nauhoitettiin Dav7Musicin studiolla. Star Gossip Magazinen tekemässä haastattelussa Puya sanoi, että "Strigă!" on hänen ensimmäinen kansainvälisesti julkaisemansa kappale, jolla esiintyvä artisti on romanialainen. Kappale kertoo nykypäivänä ihmisiin heijastuvista sosiaalisista tosiasioista. Kappaleeseen liittyvä musiikkivideo julkaistiin videopalvelu YouTubessa 14. toukokuuta 2014. "Strigă!"-kappaleen toistaiseksi ainoa listasijoitus on Romanian airplaylistan 9. sija. ==Kappalelista== Digitaalinen lataus # Strigă! (ft. Inna) \- 3:51 ==Listasijoitukset== Lista Paras Sijoitus Romania (Romanian Airplay Top 100) 9 ==Lähteet== Luokka:Vuoden 2014 kappaleet Luokka:Innan kappaleet
Calais’n piiritys

Calais’n piiritys oli toisessa maailmansodassa 22.–26. toukokuuta 1940 käyty taistelu, jossa Saksan 10. panssaridivisioonan joukot piirittivät Calais’n kaupunkia. Kaupungissa sijaitsi merkittävä brittien linnoitus, jota puolusti noin 4 000 sotilasta. Britit puolustivat kaupunkia, kunnes 26. toukokuuta saksalaiset mursivat puolustuksen ja piirittivät linnoituksen pakottaen brittijoukkojen komentajan Claude Nicholsonin antautumaan. Yli 3 500 sotilasta vangittiin. Calais’n menetys sai britit aloittamaan seuraavana päivänä Dunkerquen evakuoinnin. == Aiheesta muualla == * * Luokka:Taistelu Ranskasta Luokka:Pas-de-Calais Luokka:Yhdistyneen kuningaskunnan taistelut
Mirandola

Mirandola on kunta Pohjois-Italiassa olevassa Modenan maakunnassa Emilia- Romagnan alueella. Kunnan nähtävyyksiä on Mirandolan linna (Castello dei Pico), joka on saanut nimensä kaupunkia hallinneesta Picon suvusta. Linna koostuu useasta eri aikakautena valmistuneesta rakennuksesta. Kaupunki kunnosti linnan, ja siellä on ollut vuodesta 2008 museo, Museo Civico mirandolese, jossa esitellään alueen historiaa. Kunnan kotisivut Mirandolan seudulla oli 5,8 magnitudin maanjäristys 29. toukokuuta 2012. Järistyksessä kuoli 16 henkilöä, satoja loukkaantui ja kodittomaksi jäi 14 000 ihmistä. Lisäksi useita historiallisesti arvokkaita rakennuksia tuhoutui tai kärsi vaurioita ympäri Emilia-Romagnan aluetta. YLE == Lähteet == Luokka:Modenan maakunnan kunnat
Roquetailladen linna

Roquetailladen linna (Château de Roquetaillade) () on linna Ranskan Gironden departementissa Mazères'ssa lähellä Bordeaux'ta. Ensimmäisen linnoituksen sinne rakensi Kaarle Suuri ollessaan menossa Rolandin kanssa Pyreneille. Vanhasta linnasta on jäljellä enää mahtavat rauniot. Englannin kuninkaan Edward I:n luvalla, paavi Klemens V:n veljenpoika kardinaali de la Mothe rakensi 1306 toisen linnoituksen (le Château Neuf), jonka neliömäisessä pohjakaavassa on kuusi tornia ja keskeistorni. Rakennuksen entisti Viollet-le- Duc oppilaansa Duthoit'n kanssa 1850–1870. Upean sisustuksen kalusteineen ja maalauksineen on tehnyt Viollet-le-Duc, ja ne kuuluvat Ranskan kansallisperintöön. Linnan puistossa on jäänteitä keskiaikaisesta suojamuurista kurtiinista ja sen portista, Pesqueyjoki rantoineen, pikkulinna 1800-luvulta ja kyyhkyslakka. Linnassa on kuvattu useita elokuvia, esimerkiksi Fantomas uhkaa maailmaa ja Susien klaani. Se on vuodesta 1840 kuulunut Ranskan kulttuuriministeriön ylläpitämään monument historique -luetteloon. Linnassa on asunut sama suku yli 700 vuotta. Se on ollut vuodesta 1956 avoinna yleisölle, ja on Bordeaux'n alueen suosituimpia matkailunähtävyyksiä. Linna on avoinna ympäri vuoden, ja esittely on tarvittaessa myös englanniksi. Linna tuottaa viiniä nimeltä Chateaufort de Roquetaillade ja kasvattaa Bazadais-karjaa. ==Lähteet== * www.culture.gouv.fr ==Aiheesta muualla== * Official site in English * Article and photos on the Château de Roquetaillade * Ministry of Culture listing Luokka:Ranskan linnat Luokka:Gironde
Haemimont Games

Haemimont Games on bulgarialainen pelinkehittäjä, joka on perustettu syyskuussa ja jonka toimipiste sijaitsee Sofiassa. Yhtiö on keskittynyt pääasiassa tuottamaan Keskiaikaan ja muinaishistoriaan perustuvia strategiapelejä ja sillä on noin 50 työntekijää. Haemimont on Bulgarian suurin pelialan yritys henkilöstöllä mitattuna. Helmikuussa 2025 kerrottiin, että Paradox Interactive ostaa Haemimont Gamesin. ==Pelit== Julkaisupäivä Nimi Lajityyppi Alusta(t) 2000 Tzar: Burden of the Crown Reaaliaikainen strategia Microsoft Windows 2000 Tzar: El Cid y la Reconquista Reaaliaikainen strategia Microsoft Windows 2000 Tzar: El Rey Arturo y Excalibur Reaaliaikainen strategia Microsoft Windows 2000 Tzar: El Imperio de Gengis Khan Reaaliaikainen strategia Microsoft Windows 2001 Tzar: Los Dominios de la Magia Reaaliaikainen strategia Microsoft Windows 2002 Celtic Kings: Rage of War Reaaliaikainen strategia, Roolipeli Microsoft Windows 2004 Celtic Kings: The Punic Wars Reaaliaikainen strategia, Roolipeli Microsoft Windows 2005 Imperivm III: The Great Battles of Rome Reaaliaikainen strategia, Reaaliaikainen taktiikka Microsoft Windows 2005 Rising Kingdoms Reaaliaikainen strategia Microsoft Windows 2006 Glory of the Roman Empire Kaupunginrakennuspeli Microsoft Windows 2008 Imperium Romanum Kaupunginrakennuspeli, Reaaliaikainen strategia Microsoft Windows 2008 Imperium Romanum: Emperor Expansion Kaupunginrakennuspeli, Reaaliaikainen strategia Microsoft Windows 2009 Grand Ages: Rome Kaupunginrakennuspeli, Reaaliaikainen strategia Microsoft Windows 2009 Tropico 3 Kaupunginrakennuspeli, Simulaatiopeli Microsoft Windows, Xbox 360 2009 Grand Ages: Rome - Reign of Augustus Kaupunginrakennuspeli, Reaaliaikainen strategia Microsoft Windows 2011 The First Templar Toimintapeli, Yhteistyöpeli, Roolipeli Microsoft Windows, Xbox 360 2011 Tropico 4 Kaupunginrakennuspeli, Simulaatiopeli Microsoft Windows, Xbox 360 2013 Omerta – City of Gangsters Simulaatiopeli, Vuoropohjainen strategiapeli Microsoft Windows, Mac OS X, Xbox 360 2014 Tropico 5 Kaupunginrakennuspeli, Simulaatiopeli Microsoft Windows, Mac OS X, Linux, Xbox 360, PlayStation 4 2015 Victor Vran 2018 Surviving Mars 2022 Stranded: Alien Dawn 2023 Jagged Alliance 3 == Lähteet == == Aiheesta muualla == * Profiili MobyGamesissä * Haemimont Games verkkosivut * International Tzar-Stuff Archive, Fan Site Luokka:Bulgarialaiset videopeliyritykset‎
Baseballin maailmanmestaruuskilpailut 1974

Baseballin maailmanmestaruuskilpailut 1974 olivat kaiken kaikkiaan 23. maailmanmestaruuskilpailut ja toiset, jotka järjesti vuonna 1973 FIBA:n kilpailijaksi perustettu Federación Mundial de Béisbol Amateur (FEMBA). Turnaus pelattiin 13.- 23. marraskuuta 1974 Yhdysvalloissa. Kyseessä oli ensimmäinen amatöörien maailmanmestaruusturnaus, jossa kaikki tuomarit olivat ammattilaisia. Turnaus jäi FEMBA:n järjestämistä viimeiseksi, sen liityttyä FIBA:n kanssa uuteen kattojärjestään loppuvuodesta 1975. Yhdysvallat ja Nicaragua päätyivät tasatilanteeseen sarjan kärjessä, ja niiden keskinäinenkin ottelu jouduttiin lopettamaan tasatilanteeseen pimeyden takia. Turnauksen päätteeksi nämä joukkueet kohtasivat paras kolmesta -systeemillä pelatussa loppuottelusarjassa. Nicaragua voitti ensimmäisen ottelun 3-1, mutta Yhdysvallat vei kaksi seuraavaa ja mestaruuden juoksuin 4-3 ja 9-2. == Turnauksen sarjataulukko == joukkue Ot. V H AVG 1\. 11 9 1 .900 4-3 9-2 7-1 10-0 12-1 9-0 8-0 3-2 11-1 2\. 11 8 2 .800 6-6 3-1 6-1 7-3 5-4 5-0 6-0 5-1 11-2 3\. 8 5 3 .625 - - - 14-5 6-1 7-1 5-2 10-0 4\. 8 3 5 .375 - - 5-0 12-11 - - - 11-1 4\. 8 3 5 .375 - - - - - 6-2 7-6 5-3 4\. 8 3 5 .375 - - - 7-2 6-5 - - 14-1 4\. 8 3 5 .375 - - - 3-2 - 8-3 6-3 - 4\. 8 3 5 .375 - - - 4-2 - 6-0 - 10-0 9\. 8 1 7 .125 - - - - - - 4-3 - == Lähteet == * projectcobb 1974 Luokka:Vuoden 1974 baseball Luokka:Yhdysvaltain baseball Luokka:Floridan urheilu
Baseballin maailmanmestaruuskilpailut 1973

Baseballin maailmanmestaruuskilpailut 1973 olivat kaiken kaikkiaan 22. maailmanmestaruuskilpailut ja ensimmäiset, jotka järjesti syksyllä 1973 FIBA:n kilpailijaksi perustettu Federación Mundial de Béisbol Amateur (FEMBA). Turnaus pelattiin 22. marraskuuta - 5. joulukuuta 1973 Nicaraguassa, jonka lisäksi Costa Rica ja Honduras pelasivat omat ottelunsa kotimaissaan, pois lukien keskinäinen ottelu, joka pelattiin kisojen avausotteluna Granadassa. Turnauksen kanssa lähestulkoon samanaikaisesti pelattiin FIBA:n 21. Amateur World Series. Yhdysvallat voitti maailmanmestaruuden voitettuaan kaikki ottelunsa. == Turnauksen sarjataulukko == joukkue Ot. V H AVG 1\. 10 10 0 1.000 1-0 7-0 7-1 4-2 8-0 8-1 4-0 9-0 4-0 4-0 2\. 10 8 2 .800 - 2-0 2-0 - 7-0 5-0 2-0 4-1 2-1 6-1 3\. 10 8 2 .800 - - 5-2 6-2 14-5 11-4 8-5 6-3 2-1 1-0 4\. 10 7 3 .700 - - - 9-3 8-3 5-4 3-0 7-0 5-0 10-0 5\. 10 7 3 .700 - 5-0 - - 10-0 10-0 2-0 7-1 7-2 5-0 6\. 10 4 6 .400 - - - - - 6-5 16-9 - 2-0 9-2 7\. 10 4 6 .400 - - - - - - 6-0 2-0 6-0 5-1 8\. 10 3 7 .300 - - - - - - - 9-2 1-0 4-2 9\. 10 3 7 .300 - - - - - 1-0 - - 4-2 3-1 10\. 10 1 9 .100 - - - - - - - - - 3-1 11\. 10 0 10 .000 - - - - - - - - - - == Lähteet == * projectcobb Luokka:Vuoden 1973 baseball Luokka:Nicaraguan urheilu 1973
Amateur World Series 1973

Amateur World Series 1973 oli kaiken kaikkiaan 21. FIBA:n järjestämä baseballin maailmanmestaruusturnaus. Turnaus pelattiin Kuubassa 25. marraskuuta - 9. joulukuuta 1973. Ajallisesti se sijoittuu muutamaa päivää myöhemmäksi kuin sen kanssa suurimmaksi osaksi päällekkäin pelattu FEMBA:n turnaus Nicarguassa, vaikkakin turnaukselle on annettu pienempi järjestysnumero. Kuuba voitti maailmanmestaruuden voitettuaan kaikki ottelunsa, joukkue teki 119 juoksua ja antoi vain 5 neljässätoista ottelussa. Puerto Rico otti hopeaa hävittyään Kuuballe 2-3 ja 0-10. Puerto Rico ja Meksiko olivat maat, jotka osallistuivat sekä FIBA:n että FEMBA:n turnauksiin. == Turnauksen sarjataulukko == joukkue Ot. V H AVG 1\. 14 14 0 1.000 2\. 13 10 3 .769 3\. 14 10 4 .714 4\. 13 7 6 .538 5\. 14 6 8 .429 6\. 14 5 9 .357 7\. 14 3 11 .214 8\. 14 0 14 .000 == Lähteet == * projectcobb * Baseball- reference:1973 Amateur World Series (FIBA) Luokka:Vuoden 1973 baseball Luokka:Kuuban baseball 1973
Paulus Lempelius

Paulus Andreae Lempelius eli Lempelensis (1592 – 28. syyskuuta 1665) oli suomalainen Virossa vaikuttanut pappi. Hän on tullut tunnetuksi kirjailija Aino Kallaksen romaanin Reigin pappi päähenkilönä. Lempeliuksen isä Andreas Petri (k. 1609) toimi Lempäälän kirkkoherrana vuodesta 1584 alkaen, nimi Lempelius on luultavasti latinankielinen johdos Lempäälän nimestä. Kirkkoherra Andreas Petri saattoi olla sama henkilö kuin Naantalin luostarin viimeisenä pappismunkkina vuoteen 1569 toiminut Andreas Petri joka oli myös kirjailija Kyösti Wilkunan historiallisen romaanin Viimeiset luostariasukkaat (1912) päähenkilönä. Paulus Lempelius opiskeli Turussa ja Tallinnassa. Lempelius toimi Tallinnan katedraalikoulun kollegana vuodesta 1622 ja koulun rehtorina 1624–1625. Jouduttuaan erotetuksi rehtorin virasta Lempelius valittiin 1625 Hiidenmaalla sijainneen Reigin seurakunnan kirkkoherraksi ja hän astui virkaansa 1627. Lempeliuksen puoliso karkasi yhdessä Reigin apulaispapin Jonas Kempen kanssa Suomeen 1647. He joutuivat kiinni ja heidät mestattiin aviorikoksen vuoksi Tallinnassa 1649. Kirjailija Aino Kallas kirjoitti tästä tapauksesta asiakirjalähteisiin perustuneen romaaninsa Reigin pappi. Romaanin mukaan Lempeliuksen vaimo olisi ollut Turun kaupunginvouti Erik Wyckenin tytär Catharina Wycken ja heillä olisi ollut ainoastaan pienenä kuolleet lapset Hebla ja Anders. Toisten lähteiden mukaan Paulus Lempeliuksen puolison nimi oli Catharina Wijck jonka isä oli haapsalulainen kauppias Hans Wijck ja Lempeliuksella oli kolme täysi-ikäisiksi elänyttä poikaa Johannes, Paulus ja Jürgen. Pojista Johannes ja Paulus pääsivät ylioppilaaksi Turussa 1642 ja Jürgen oli Inkerinmaalla sijainnen Orlinan hovin vuokrannut tilanvuokraaja joka lienee kuollut 1691. == Lähteet == * Yrjö Blomstedt : Lampelius - Lampeel, Genos 21(1950), s. 80–84 * Yrjö Blomstedt : Lempelius - Scraderus, Genos 27(1956), s. 106–108 * SukuForum 16.11.2011: Tiedonjyvänen Lempelius - suvun alkujuurista * SKS Biografiakeskus : Turun hiippakunnan paimenmuisto : Andreas Petri (k 1609) * Luettu 1.6.2014. * Luettu 1.6.2014. == Aiheesta muualla == * Paulus Lempeliuksen elämäkerta Kansallsibiografiassa Luokka:Suomalaiset papit Luokka:Vironsuomalaiset Luokka:Vuonna 1592 syntyneet Luokka:Vuonna 1665 kuolleet
Fantomas – sadan naamion mies

Fantomas – sadan naamion mies (Fantômas) on André Hunebellen ohjaama ranskalais-italialainen elokuva vuodelta 1964 ja kolmiosaisen Fantomas- elokuvasarjan ensimmäinen osa. Kaksi muuta ovat Fantomas nauraa kuolemalle ja Fantomas uhkaa maailmaa. Elokuvat perustuvat Marcel Allainin ja Pierre Souvestren vuonna 1911 alkaneeseen jatkokertomukseen Fantomasista. Elokuva on alkuperäisiä tarinoita kepeämpi, ja komisario Juve on esikuvaansa koomisempi. == Juoni == Fantomas (jota esittää Jean Marais) on monen hahmon mies. Hänen aseensa on maquillage. Naamioidensa avulla hän voi esiintyä kenenä tahansa ja ulkonäköään muuttamalla aiheuttaa loputtomasti sekaannuksia. Tässä ensimmäisessä Fantomas-elokuvassa hän on tyytymätön Fandoriin (jota myös esittää Jean Marais), joka on kirjoittanut hänestä kuvitellun haastattelun. Hän kostaa sieppaamalla Fandorin ja uhkaamalla tappaa tämän. Naamioitumalla Fandoriksi hän tekee näyttävän rikoksen. Kun komisario Juve liittyy takaa- ajoon, kameleonttimainen Fantomas tekee heti rikoksen naamioituneena Juveksi. Lopulta Fandor, Juve ja Fandorin tyttöystävä Hélène ajavat yhdessä takaa suurrikollista, mutta turhaan, sillä sadan naamion miehen onnistuu paeta. == Näyttelijät == == Arviot == Amerikkalaisarvioissa Hunebellen ohjausta pidetään velttona, mutta Jean Marais pelastaa paljon. Michel Magnen musiikki saa erikoismaininnan.Allmovie.com. Viitattu 1.6.2014. == Fantomas-trilogia == Nimi Ensi-ilta Fantomas – sadan naamion mies 1964 Fantomas nauraa kuolemalle 1965 Fantomas uhkaa maailmaa 1967 == Lähteet == == Aiheesta muualla == * Fantômas Unifrancessa. Luokka:Ranskalaiset komediaelokuvat Luokka:Vuoden 1964 ranskalaiset elokuvat
Emma Coburn

Emma Coburn (s. 19. lokakuuta 1990) on yhdysvaltalainen 3 000 metrin estejuoksija. Lontoon olympialaisissa 2012 Coburn sijoittui 3 000 metrin estejuoksussa yhdeksänneksi. Rion olympialaisissa 2016 hän juoksi pronssille Pohjois-Amerikan ennätysajalla 9.07,63. Vuodelle 2021 siirretyissä Tokion olympialaisissa hänet hylättiin loppukilpailussa. Daegun MM-kilpailuissa 2011 hän sijoittui samalla matkalla kahdenneksitoista ja Pekingin MM-kilpailuissa 2015 viidenneksi. Hän voitti maailmanmestaruuden Lontoossa 2017 Pohjois- Amerikan ennätysajalla 9.02,58. Dohan MM-kilpailuissa 2019 hän saavutti hopeaa ennätyksellään 9.02,35. Eugenen MM-kilpailuissa 2022 hän oli kahdeksas. Hän voitti estejuoksun maanosien cupissa 2014. Glasgow’n Timanttiliigan osakilpailussa heinäkuussa 2014 hän juoksi ajan 9.11,42, joka alitti Jennifer Simpsonin nimissä olleen virallisen Yhdysvaltain ennätyksen, mutta Yhdysvaltain yleisurheiluliitto ei ratifioinut Coburnin aikaa maan ennätykseksi tekemättä jääneiden dopingtestien vuoksi. Coburnin ennätys 1 500 metrillä on 4.03,82. == Lähteet == * * http://www.usatf.org/Athlete-Bios/Emma- Coburn.aspx * ===Viitteet=== == Aiheesta muualla == Luokka:Yhdysvaltalaiset keskimatkojen juoksijat Luokka:Yhdysvaltalaiset estejuoksijat Luokka:Yhdysvaltalaiset olympiamitalistit Luokka:Vuonna 1990 syntyneet Luokka:Elävät henkilöt
Femitex

Femitex Oy oli turkulainen vaatetustehdas, joka teki naistenvaatteita Turun vanhassa verkatehtaassa vuodesta 1967 alkaen. Sen perusti 1964 ekonomi Raino Köpsi vaimonsa Railin kanssa heidän ostamansa Oy Hasan Ab:n pohjalle, joka puolestaan oli alun perin 1941 perustettu Hämeenkulman Kutomo ja Neulomo. 1970-luvun keskivaiheilla Femitex oli Kruunu-Pukineen sisaryhtiö. Naisten takkeja, kävelypukuja ja vapaa-ajan vaatteita tehnyt yritys työllisti 1960-luvun lopussa noin 95 henkeä ja 1970-luvun loppupuolella noin 150 henkeä. Tuotannosta kaksi kolmasosaa meni vientiin, lähinnä muihin Pohjoismaihin ja bilateraalikauppana Neuvostoliittoon. Femitexin suunnittelijoita ovat olleet muun muassa Sylvia Henttu, Irmeli Jussila, Maritta Lindqvist ja Matti Seppänen. Femitex Oy teki konkurssin 1990. Sittemmin Femitex on ollut vuonna 2011 lopettaneen Turun Raisa-Tuote Oy:n aputoiminimi, ja Matti Seppänen on jatkanut tuotemerkin suunnittelijana.Raisa-Tuote Oy Femitex, Cylex. Viitattu 1.6.2014.Turun Raisa-Tuote Oy , Yritys- ja yhteisötietojärjestelmä. Viitattu 1.6.2014. ==Lähteet== Luokka:Entiset suomalaiset vaatetusalan yritykset Luokka:Vaatemerkit Luokka:Entiset suomalaiset teollisuusyritykset
John Mecklin

John Martin Mecklin (1918–1971) oli yhdysvaltalainen toimittaja ja diplomaatti. Hän kirjoitti artikkeleita The New York Times-, Time- ja Fortune- lehtiin. Hän toimi myös Yhdysvaltojen tiedotustoimiston neuvonantajana OECD- lähetystössä Pariisissa vuosina 1961–1962. Hän oli vuosina 1962–1964 Yhdysvaltojen Saigonin-lähetystön tiedottaja. Mecklin ja Jim Lucas olivat yhdessä valokuvaaja Robert Capan kanssa Time-Life-yhtiön toimittajina Indokiinan sodan aikana Etelä-Vietnamissa ja lähtivät ranskalaisen rykmentin kanssa kulkemaan vaarallisen alueen halki. Capa astui miinaan. Hän oli vielä elossa, kun Mecklin ja Lucas löysivät hänet, mutta hän kuoli matkalla sairaalaan.Lee Gallery, viitattu 1.6.2014 ==Teokset== *Mission in Torment == Lähteet== *Rauner Special Collections Library, Dartmouthin yliopisto ===Viitteet=== Luokka:Vuonna 1918 syntyneet Luokka:Vuonna 1971 kuolleet Luokka:Yhdysvaltalaiset toimittajat Luokka:Yhdysvaltalaiset diplomaatit
Rubižne

Rubižne () on kaupunki Luhanskin alueen keskiosissa Itä-Ukrainassa, linnuntietä noin 85 kilometriä Luhanskista luoteeseen. Kaupungin kautta kulkee rautatie ja kaupungin lounaispuolitse virtaa Donetsjoki. Vuonna 2013 siellä asui mukaan runsas 60 300 asukasta. Ainakin toukokuun 2014 lopulla seudulla oli Ukrainan hallitusvaltaa vastustavia separatisteja.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 30.5.2014, == Lähteet == ==Aiheesta muualla== Luokka:Luhanskin alueen kaupungit Luokka:Siverskodonetskin piiri
Eemeli Kouki

Eemeli Kouki (s. 26. lokakuuta 1991) on suomalainen entinen lentopalloilija nykyinen frisbeegolfin ammattilainen. Kouki pelasi uransa ensimmäisen pääsarjaottelun Suomen Mestaruusliigassa lokakuussa 2008. Tämän jälkeen hän esiintyi lentopalloliigassa Raision Loimun, Perungan Poikien, Hurrikaani- Loimaan ja TUTO Volleyn riveissä ennen paluutaan Loimuun. Kouki on voittanut urallaan kahdesti SM-hopeaa (2015, 2017), kolmesti SM-pronssia (2010, 2012, 2016) ja kahdesti Suomen Cupin hopeaa (2011 ja 2015). Kouki toimi kaudella 2015–2016 Hurrikaani Loimaan kapteenina. Kaudella 2017-18 Koukin työnantaja on Romanian pääsarjassa pelaava monilajiseura Steaua Bucuresti. Sopimus on vuoden mittainen. Kouki nousi miesten maajoukkueryhmään toukokuussa 2014. Hän pelasi uransa ensimmäisen A-maaottelun kesäkuun 1. päivä 2014 Kanadaa vastaan. Kouki on pelannut sekä yleispelaajan että liberon roolia niin maajoukkueessa kuin seurajoukkueissa. Maaotteluita hän on pelannut 36 kappaletta . Hän oli viimeinen pelaaja, joka pudotettiin ulos lopullisesta kisakokoonpanosta MM- kisoista 2014 ja EM-kisoista 2015. Kouki on opiskellut Lapin yliopistossa luokanopettajakoulutuksessa. Kouki palasi lokakuussa 2024 liigaan Raision Loimuun paikkaamaan loukkantumisesta kärsivää veljeään Aapeli Koukia. == Lähteet == Luokka:Suomalaiset lentopalloilijat Luokka:Vuonna 1991 syntyneet Luokka:Elävät henkilöt
Conwyn linna

Conwyn linna, Conwy Castle () on keskiaikainen linnoitus Conwyssa Walesin pohjoisrannikolla. Conwyn linnan rakennutti Walesin valloituksen jälkeen vuosina 1283–1289 kuningas Edvard I lujittaakseen valtaansa Walesissa.Medieval Castles English Monarchs Linna rakennettiin suuremman projektin yhteydessä osaksi Conwyn kaupunginmuureja. Seuraavina vuosisatoina linnalla oli suuri merkitys monissa sodissa. Se kesti Madog ap Llywelynin piirityksen talvella 1294–95, ja se oli Rikhard II:n turvapaikka 1399, ja vuonna 1401 sitä pitivät vallassaan Owain Glyndŵrille uskolliset joukot. Edward keksi nimittää Conwyssä syntynyttä poikaansa Walesin prinssiksi, joka on nykypäivään asti säilynyt kruununperijän arvonimi. Linnasta vastaa Cadw. Vuonna 2010 linnassa kävi matkailijoita 186 897Economigwynedd.info s. 22 (pdf). ==Lähteet== == Aiheesta muualla == Luokka:Walesin linnat Luokka:Conwyn (county borough) rakennukset ja rakennelmat
Brenno, il nemico di Roma

Brenno, il nemico di Roma (”Brennus, Rooman vihollinen”) on vuonna 1963 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Giacomo Gentilomo. Sen päähenkilöä Brennusta esittää yhdysvaltalainen Gordon Mitchell. Muissa pääosissa ovat Pier Anna Quaglia alias Ursula Davis, Massimo Serato ja Luciano Stella alias Tony Kendall. ==Juoni== Eletään vuotta 391 eaa. Brennuksen johtamat gallialaiset uhkaavat Roomaa ja valloittavat Clusiumin kaupungin. Sillä aikaa senaatin kavalluksesta syyttämä sotapäällikkö Furius Camillus luopuu tehtävästään ja vetäytyy maanpakoon Ardeaan. Minervan papitar Nissia lupautuu Brennuksen vaimoksi pelastaakseen kaupungin, mutta hänen kihlattunsa Quintus Fabius sieppaa tytön. Raivostunut Brennus lyö roomalaiset Allia-joen luona ja marssii Roomaan, jonka asukkaat ovat vetäytyneet turvaan Capitoliumin kukkulalle. Gallialaiset yrittävät vallata Capitoliumin, mutta pyhät hanhet paljastavat ääntelyllään hyökkäyksen. Roomalaiset suostuvat maksamaan Brennukselle lunnaat, mutta juuri silloin apuun ryntää Quintus Fabiuksen kutsuma Furius Camillus joukkoineen. Lopuksi Quintus Fabius surmaa Brennuksen kaksintaistelussa. ==Näyttelijät== ==Tuotanto ja vastaanotto== Brenno, il nemico di Roma on kuvattu Totalscope-laajakangastekniikalla Eastmancolor- väreissä Olimpian studiolla Roomassa. Sen taistelukohtaukset ja Carlo Francin musiikki on lainattu muista elokuvista. Giacomo Gentilomon ohjaustyö on vaatimattomasti toteutettu, mutta sujuvasti etenevä toimintaseikkailu, joka on varsin uskollinen historialliselle taustalleen. Näyttelijäsuorituksista erottuu kirveellä veistetyn Gordon Mitchellin mielipuolinen Brennus, joka roomalaisten kultaa punnittaessa heittää vaa’alle miekkansa ja lausuu kuuluisat sanat ”Voi voitettuja”. Massimo Serato esittää poikkeuksellisesti positiivista henkilöhahmoa. Pienellä budjetilla tehty elokuva sai hyvän yleisömenestyksen tuottaen Italissa yli 367 miljoonan liiran kassatulot. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Vuoden 1963 italialaiset elokuvat
Dancing on My Own

Dancing on My Own on Robynin kappale, joka on esiintynyt Gossip Girlin neljännen tuotantokauden seitsemännessä jaksossa nimeltään Ruusujen sota (War of the roses). Se sijoittui Sverigetopplistanin ykkössijalle vuonna 2010. Luokka:Vuoden 2010 kappaleet Luokka:Ruotsalaiset popkappaleet
Matti Seppänen

Matti Seppänen (s. 1944) on suomalainen muotitaiteilija ja pukusuunnittelija. Hänet tunnetaan erityisesti miestenvaatteiden suunnittelijana ja niiden suunnittelun opettajana. Seppänen opiskeli Taideteollisessa oppilaitoksessa ja valmistui muotitaiteilijaksi 1969. Hän työskenteli Tiklaksessa vuoteen 1973 ja sitten Kestilän Pukimossa vuoteen 1989 asti. Kestilässä hän suunnitteli ensin naisten takkeja ja vapaa-ajan mallistoja, sitten miesten mallistoja ja naisten nahkavaatteita. Lisäksi hän toimi yrityksen trendikoordinaattorina, kuvausten valvojana ja suhdetoimintahenkilönä. 1980-luvulla hän suunnitteli miesten pukuja Oratopille ja naisten takkeja Femitexille. Myöhemmin Seppänen tuli tunnetuksi Marimekolle vuosina 1999–2008 suunnittelemistaan miesten Matti- mallistoista. Hän on tehnyt lisäksi naisten takkeja Raisa-Tuotteelle siirtyneelle Femitex-merkille. Seppänen on vuodesta 1989 asti opettanut miestenvaatteiden suunnittelua Taideteollisessa korkeakoulussa ja tehnyt monia teatteripuvustuksia Turun kaupunginteatterille ja Åbo Svenska Teaterille. Vuonna 2001 hänet nimitettiin taiteilijaprofessoriksi.Tuija Verkkola: Puku tekee miehen myös bisnesmatkalla, Helsingin Sanomat 16.2.2002. Viitattu 1.6.2014. Matti Seppäselle myönnettiin taiteilijaeläke vuonna 2015. Maaliskuussa 2019 Avain-kustannusyhtiö julkaisi Pirkko Vekkelin toimittaman elämäkerran Matti Seppänen – Elämäntyönä muotitaide. (Tilaajille.) ==Lähteet== Luokka:Suomalaiset muotisuunnittelijat Luokka:Vuonna 1944 syntyneet Luokka:Elävät henkilöt
La rivolta dei pretoriani

La rivolta dei pretoriani (”Pretoriaanien kapina”) on vuonna 1964 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Alfonso Brescia. Sen pääosaa esittää yhdysvaltalainen Richard Harrison. ==Juoni== Eletään vuotta 96 aaj. Rooman valtakuntaa hallitsee tyrannimainen keisari Domitianus, joka tukeutuu Soteruksen johtamiin gladiaattoreihin sekä rakastajaansa Isiksen papittareen Artamneen. Domitianusta vastustamaan nousee Punaiseksi Sudeksi naamioitunut pretoriaanikaartin komentaja Valerius Rufus, johon liittyy konsuli Nerva ja joukko muita kansalaisia. Valerius ja hänen kihlattunsa Lucilla joutuvat Domitianuksen vangeiksi, mutta salaliittolaisten hyökätessä palatsiin pretoriaanit puuttuvat tapahtumiin ja keisari saa surmansa kaksintaistelussa. ==Näyttelijät== ==Tuotanto== La rivolta dei pretoriani on kuvattu Techniscope- laajakangastekniikalla Technicolor-väreissä Elioksen studiolla Roomassa. Se on Alfonso Brescian ensimmäinen ohjaustyö. Elokuva on yksinkertainen mutta viihdyttävä toimintaseikkailu, jossa on paljon hauskoja ja jännittäviä yksityiskohtia. Sen suhde historiaan on hyvin löyhä. Richard Harrison on energinen toimintasankari, mutta hänen tyttöystävänsä Paola Piretti alias Paola Pitti jää pahasti Moira Orfein peruukkikokoelman varjoon. Salvatore Furnarin esittämä ovela kääpiö on yksi elokuvan sankareista. Tarinan mukaan Harrison luopui pretoriaaniroolinsa takia pääosasta Sergio Leonen spagettiwesternissä Kourallinen dollareita, joka olisi voinut tehdä hänestä oikean tähden. == DVD-julkaisut == Elokuva on saatavilla laadultaan erinomaisena ranskalaisena DVD-julkaisuna, joka sisältää myös italiankielisen ääniraidan. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Vuoden 1964 italialaiset elokuvat
7digital

7digital on yksityisomisteinen verkkomusiikkikauppa, jonka valikoimaan kuuluu yli 24 miljoonaa musiikkikappaletta. Yhtiö myy digitaalisen musiikin palveluita kuluttajille, tuottajille, sekä muille yhteistyökumppaneille, jotka ovat pääasiassa viihde-elektroniikan, autoteollisuuden, mobiilioperoinnin sekä vähittäismyynnin sektoreilta. The 7digital API:n (Application Programming Interface) avulla tuottajat ja yhteistyökumppanit voivat lisensoida 7digitalin teknologiaa ja musiikkikatalogia musiikkiverkkosivuilleen ja sovelluksiin, tai integroida musiikkia olemassa oleviin palveluihin. ==Lähteet== Luokka:Brittiläiset yritykset Luokka:Brittiläiset verkkokaupat
Gualtieri

Gualtieri on kunta Pohjois-Italiassa olevassa Reggio Emilian maakunnassa Emilia-Romagnan alueella. Kunnan nähtävyyksiä on Palazzo Bentivoglio. Palatsi on rakennettu vuosien 1594 ja 1600 välillä. Nykyään palatsissa on museoita. Juppiterin salissa (Sala di Giove) on Museo Documentario e Centro Studi Antonio Ligabue. Siellä on nähtävillä muun muassa kaupungissa asuneen naivistin Antonio Ligabuen omakuva. Ikarosin salissa (Sala di Icaro) on näyttely Donazione Umberto Tirelli. Siellä on näytteillä Gualtierissa vuonna 1928 syntyneen räätälin Umberto Tirellin lahjoittamia taideteoksia. == Ilmasto == Gualtierissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 13 °C ja keskimääräinen sademäärä 820 millimetriä. Heinäkuu on lämpimin kuukausi. Silloin vuorokauden keskilämpötila on noin 24 °C. Viilein kuukausi on tammikuu, jolloin keskilämpötila on noin 2 °C. Sateisin kuukausi on marraskuu, jolloin sataa keskimäärin noin 90 millimetriä. Heinäkuu puolestaan on kuivin kuukausi. Silloin keskimääräinen sadanta on 49 millimetriä. == Lähteet == Luokka:Reggio Emilian maakunnan kunnat
Mustalaikku

Mustalaikku (Diplocarpon rosae) on erityisesti ruusujen lehdillä elävä sieni, joka tekee lehdet mustalaikkuisiksi. Läikkien muoto on lajille tyypillinen, niissä on säteittäisiä sakaroita. Mustalaikku leviää etenkin kosteassa ilmassa. Sitä torjutaan poistamalla saastuneet lehdet ja järjestämällä ruusuistutuksiin hyvä ilman kierto. == Lähteet == Luokka:Kotelosienet
Brjanka

Brjanka () on kaupunki Luhanskin alueen keskiosissa Itä-Ukrainassa, linnuntietä noin 50 kilometriä Luhanskista länteen. Vuoden 2013 väestöarvion mukaan kaupunkipiirissä asui yhteensä 53 635 henkeä, joista Brjankan kaupungin asukkaita oli 47 512 ja loput asuivat viidessä kaupunkipiiriin kuuluvassa kaupunkimaisessa taajamassa. Toukokuun 2014 lopulla seudulla oli Ukrainan hallitusvaltaa vastustavia aseistettuja separatisteja (terroristeja), joita maan turvallisuusviranomaiset pyrkivät riisumaan aseista.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 30.5.2014, == Lähteet == ==Aiheesta muualla== Luokka:Altševskin piiri Luokka:Luhanskin alueen kaupungit
Raviohjastaja

Raviohjastaja on henkilö, joka ohjastaa hevosta ravikilpailuissa. Ohjastaja voi olla myös hevosen omistaja ja/tai valmentaja, mutta monet voitokkaimmista ohjastajista ovat niin sanottuja lainaohjastajia, joiden pääasiallinen toimenkuva on vain ohjastaminen. Heitä ovat muun muassa Jorma Kontio, Ari Moilanen ja Mika Forss. == Suomen kymmenen voitokkainta ohjastajaa == * Jorma Kontio * Antti Teivainen * Ari Moilanen * Tapio Perttunen * Pekka Korpi * Esa Holopainen * Harri Koivunen * Veijo Heiskanen * Mauri Jaara * Mika Forss Tilanne 31.12 2017 mennessä Lähde: == Muunmaalaisia tunnettuja raviohjastajia == * Stig H. Johansson, Ruotsi * Örjan Kihlström, Ruotsi * Erik Adielsson, Ruotsi * Björn Goop, Ruotsi * Jean-Michel Bazire, Ranska * Jos Verbeeck, Belgia == Katso myös == * Tuhannen voiton klubi, artikkeli tuhat ravivoittoa saavuttaneista suomalaisohjastajista. == Lähteet == == Aiheesta muualla == * Tietoa ohjastuslisensseistä Suomen Hippoksen sivuilla Luokka:Raviurheilu
Pervomaisk (Luhanskin alue)

Pervomaisk (, ) on kaupunki Luhanjoen varrella, Luhanskin alueen keskiosissa Itä-Ukrainassa, 76 kilometriä Luhanskista länteen. Paikkakunnan asutus mainitaan ensimmäisen kerran vuonna 1765 nimellä Aleksandrivka (), sittemmin keskuskylä tunnettiin nimellä Petromarjivka (Петромар'ївка, Петро-Мар'ївка). Paikkakunnan hiilivarojen hyödyntämiseksi perustettiin kaivos vuonna 1872. Seutu kasvoi ja vuonna 1912 siellä oli jo 10 kaivosta ja muuta teollisuustuotantoa. Vuonna 1920 keskuskylän uudeksi nimeksi annettiin Pervomaisk. Kaupungin asema asutukselle myönnettiin vuonna 1938. Väestön enemmistön muodostavat ukrainalaiset; venäläisiä asukkaista on noin kolmannes. Lisäksi paikkakunnalla asuu etniseltä taustaltaan noin 20 muuta väestöryhmää. Vuoden 2013 väestöarvion mukaan Pervomaiskin kaupunkipiirissä asui yhteensä 70 045 henkeä, joista varsinaisen Pervomaiskin kaupungin asukkaita oli 38 435\. Tämän lisäksi kaupunkipiiriin kuului kaksi pienempää kaupunkia – Hirske (Гірське, 10 131 as.) ja Zolote (Золоте, 14 572 as.) – sekä kaksi kaupunkityyppistä taajamaa. Toukokuun 2014 lopulla seudulla oli Ukrainan hallitusvaltaa vastustavia aseistettuja venäläisseparatisteja (terroristeja), joita maan turvallisuusviranomaiset pyrkivät riisumaan aseista.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 30.5.2014, == Lähteet == ==Aiheesta muualla== * Kaupunkipiiriin keskittynyt portaali (pervomaysk.in.ua) Luokka:Altševskin piiri Luokka:Luhanskin alueen kaupungit